ติดตามวงในมาค่ะ ตอนแรกเห็นซาลาเปาเป็นพระเอกอยู่อย่างเดียว อ่านรีวิวแล้วเห็นว่ามีอาหารง่ายๆด้วยเลยตัดสินใจแวะค่ะ 

โชคดีเจอเจ้าของร้านค่ะ นอกจากได้รับคำแนะนำเรื่องอาหารแล้ว ยังได้ชิมชาอู่ล่งเป็นพิเศษ กราบขอบพระคุณสำหรับน้ำใจนะคะ ชาหอมชื่นใจมากเลยค่ะ

สั่งออเดฟมาเป็นขนมจีบหมูค่ะ ทานแล้วน้ำตาจะไหล ไม่รู้ว่านานเท่าไรแล้วที่ไม่ได้ทานขนมจีบนึ่งสดๆ ได้ความรู้สึกดีๆตั้งแต่ใช้ซ้อมตัดแล้วค่ะ 

จานที่ 2 จาหมูหมั่นโถวชุดเล็ก แป้งเนื้อนิ่มเข้ากันได้กับขาหมูที่อร่อยพอดีเบรคความเลี่ยนด้วยพริกน้ำส้มสูตรเด็ดขิงร้านค่ะ เพิ่มความกลมกล่อมด้วยผักกวางตุ้งลวก

ข้าวราดซี่โครงตุ๋น เรื้อนิ่มจนเหมือนละลายในปากได้ค่ะ บะหมี่ซี่โครง เส้นจาดความหนึบไปนิด แต่ภาพรวมโอเครค่ะ

ปิดท้ายด้วยซาลาเปาระดับเชลชวนชิม อร่อยมากๆ ทั้งสองแบบค่ะ

เช๊คบิลออกมา 280บ เท่านั้นค่ะ ขอแนะนำเลยค่ะ :)

